CELEX: 62020CN0654
Language: fi
Date: 2020-11-15 00:00:00
Title: Asia C-654/20: Ennakkoratkaisupyyntö, jonka Apelativen sad Sofia (Bulgaria) on esittänyt 15.11.2020 – Rikosoikeudenkäynti, jossa vastaajana on VD

8.3.2021   
            
            
               FI
            
            
               Euroopan unionin virallinen lehti
            
            
               C 79/20
            
         
      Ennakkoratkaisupyyntö, jonka Apelativen sad Sofia (Bulgaria) on esittänyt 15.11.2020 – Rikosoikeudenkäynti, jossa vastaajana on VD
      (Asia C-654/20)
      (2021/C 79/26)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Apelativen sad Sofia
      
         Rikosoikeudenkäynnin asianosainen pääasiassa
      
      VD
      
         Ennakkoratkaisukysymykset
      
      
                  1)
               
               
                  Onko laillisuusperiaate esteenä kansalliselle lainsäädännölle, jossa säädetään samanaikaisesti hallinto-oikeudellisesta ja rikosoikeudellisesta vastuusta yhden ja saman teon – moottoriajoneuvon kuljettaminen ajo-oikeuden määräaikaista peruuttamista merkitsevän hallinnollisen pakkokeinon täytäntöönpanon aikana – johdosta ja jossa ei vahvisteta perusteita, jotka mahdollistavat näiden kahden vastuulajin objektiivisen rajaamisen?
               
            
                  2)
               
               
                  Jos Euroopan unionin tuomioistuin vastaa ensimmäiseen kysymykseen kieltävästi: millaista toimivaltaa kansallisella tuomioistuimella on Euroopan unionin oikeusperiaatteiden tehokkaan soveltamisen varmistamiseksi?
               
            
                  3)
               
               
                  Onko vähintään yhden ja enintään kolmen vuoden vankeusrangaistus ja 200–1 000 Bulgarian levin (BGN) sakkorangaistus moottoriajoneuvon kuljettamisesta ajo-oikeuden määräaikaista peruuttamista merkitsevän hallinnollisen pakkokeinon täytäntöönpanon aikana oikeasuhteinen perusoikeuskirjan 49 artiklan 3 kohdassa tarkoitetulla tavalla?